Id-Deċiżjoni tal-Kummissjoni
tas-7 ta’ Settembru 2000
li tistabbilixxi l-kondizzjonijiet tas-saħħa ta’ l-annimali u tal-pubbliku u ċertifikati veterinarji għall-importazzjoni tal-laħam tas-selvaġġina mrobbija fl-irziezet u għas-selvaġġina mportata minn pajjiżi terzi u li tħassar d-Deċiżjonijiet tal-Kummissjoni 97/217/KE, 97/218/KE, 97/219/KE and 97/220/KE
(notifikata taħt dokument numru Ċ(2000) 2492)
(Test b’rilevanza għaż-ŻEE)
(2000/585/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidraw id-Direttiva tal-Kunsill 91/494/KEE tas-26 ta’ Ġunju 1991 dwar kondizzjonijiet tas-saħħa li jirregolaw kummerċ intra-Komunitarju fi u importi minn pajjiżi terzi tal-laħam tat-tjur frisk [1], kif ġie emendat mid-Direttiva 1999/89/KE [2], u b’mod partikolari l-Artikoli 11, 12 u 14 hemmhekk,
Skond id-Direttiva tal-Kunsill 92/118/KEE tas-17 ta’ Diċembru 1992 li tniżżel l-ħteġijiet għas-saħħa ta’ l-annimali u għas-saħħa pubblika li jirregolaw il-kummerċ u l-importazzjoni fil-Komunità. ta’ prodotti mhux soġġetti għall-ħteġijiet imsemmija mniżżla speċifikament għal regoli Komunitarji speċifiċi riferiti fl-Anness A, Kapitolu I, mad-Direttiva tal-Kunsill 89/662/KEE u, rigward il-patoġeni, mad-Direttiva 90/425/KEE [3], kif emendata l-aħħar b’Direttiva 97/79/KE [4], u b’mod partikolari l-Artikolu 10 hemmhekk,
Wara li kkunsidraw id-Direttiva tal-Kunsill 92/45/KEE tas-16 ta’ Ġunju 1992 dwar is-saħħa pubblika u problemi ta’ saħħa ta’ l-annimali rigward il-qtil tas-selvaġġina u t-tqegħid fis-suq ta’ laħam tas-selvaġġina [5], kif emendat minn Direttiva 97/79/KE, u b’mod partikolari l-Artikolu 16(ċ) u (3) hemmhekk,
Billi:
(1) Deċiżjoni tal-Kummissjoni 97/217/KE [6] kif ġiet emendata l-aħħar minn Deċiżjoni Nru 2000/161/KE [7], tistabbilixxi gruppi ta’ pajjiżi terzi li jistgħu jużaw iċ-ċertifikati veterinarji għall-importazzjoni ta’ laħam tat-tjur, laħam tas-selvaġġina mrobbija fl-irziezet u laħam tal-fenek minn pajjiżi terzi.
(2) Deċiżjoni tal-Kummissjoni 97/218/KE [8] tniżżel il-kondizzjonijiet għas-saħħa ta’ l-annimali u tal-pubbliku u ċertifikati tal-veterinarji meħtieġa għall-import ta’ laħam tas-selvaġġina (eskluż il-laħam tal-ħnieżer slavaġ) minn pajjiżi terzi.
(3) Deċiżjoni tal-Kummissjoni 97/219/KE [9] kif emendat minn Deċiżjoni Nru 2000/162/KE [10] tniżżel kondizzjonijiet tas-saħħa ta’ l-annimali u tal-pubbliku u ċertifikati veterinarji għall-importazzjoni tal-laħam tas-selvaġġina mrobbija fl-irziezet u fis-selvaġġ minn pajjiżi terzi.
(4) Deċiżjoni tal-Kummissjoni 97/220/KE [11] tniżżel il-kondizzjonijiet għas-saħħa ta’ l-annimali u tal-pubbliku u ċertifikati tal-veterinarji meħtieġa għall-import ta’ laħam ta’ ħnieżer slavaġ minn pajjiżi terzi.
(5) Biex tħaffef il-konsultazzjoni u t-trasparenza tal-liġijiet ta’ l-Unjoni Ewropea u biex taġġorna kondizzjonijiet tas-saħħa ta’ l-annimali u tal-publiku u ċertifikati veterinarji għall-importazzjoni tal-laħam tas-selvaġġina mrobbija fl-irziezet u fis-selvaġġ u laħam tal-fniek minn pajjiżi terzi, huwa kkunsidrat neċessarju li tiġi magħmula Deċiżjoni singola; għalhekk, Deċiżjonijiet tal-Kummissjoni 97/217/KE, 97/218/KE, 97/219/KE u 97/220/KE għandhom jiġu mħassra.
(6) Peres li għandu jiġi mplimentat reġim ta’ ċertfikazzjoni ġdid għall-pajjiżi kkonċernnati li jesportaw, għandu jiġi provdut perjodu ta’ żmien għall-implimentazzjoni tiegħu.
(7) Din id-Deċiżjoni għandha tiġi riveduta fid-dawl ta’ żviluppi fit-teritorji ta’ oriġini fuq l-istat ta’ saħħa ta’ l-annimali u, b’mod partikolari, fil-qafas ta’ l-applikazzjoni tal-ftehim bejn il-Komunità u pajjiżi terzi rigward l-affaritijiet li jaqaw taħt din id-Deċiżjoni, b’mod speċjali dawk li jikkonċernaw l-Artikolu 5 tal-Ftehim bejn il-Komunitajiet Ewropej u l-Gvern tal-Kanada fuq miżuri sanitarji biex tiġi protetta s-saħħa pubblika u ta’ l-annimali b’rispett għall-kummerċ ta’ l-annimali ħajjin u prodotti ta’ l-annimali u l-Artikolu 6 tal-Ftehim bejn il-Komunità Ewropea u l-Istati Uniti ta’ l-Amerika dwar miżuri sanitarji biex tiġi mħarsa s-saħħa ta’ l-annimali u tal-pubbliku fil-kummerċ ta’ l-annimali ħajjin u prodotti ta’ l-annimali.
(8) Il-miżuri mħarsa f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Għall-għan ta’ din id-Deċiżjoni "tjur imrobijja fl-irziezet" tfisser summien, ħamiem, faġan, perniċ u tjur oħra. Teskludi it-tajr, dundjan, it-tajr tal-Ginea, papri, il-wiżż u annimali mrobbija li ma jtirux.
Artikolu 2
1. L-Istati Membri għandhom jawtorizzaw l-importazzjoni tal-kategoriji tal-laħam frisk kif ġej:
- laħam, esklużi l-fdalijiet ħżiena, tat-tajr selvaġġ bid-difer maqsum, esklużi l-ħnieżer slavaġ,
- laħam tat-tajr bid-difer maqsum mrobbi fl-irziezet, esklużi l-ħnieżer mrobbijja fl-irziezet,
- laħam, esklużi l-fdalijiet ħżiena, tal-ħnieżer slavaġ,
- laħam tal-ħnieżer mrobbijja fl-irziezet,
- laħam ta’ l-għasafar tas-selvaġġina, eskluż l-fdalijiet minnbarra tjur mhux imnitfa u li ma tneħħewlomx l-imsaren,
- laħam tat-tjur imrobbijja fl-irziezet,
- laħam,esklużi l-fdalijiet, ta’ solipedi slavaġ, definit bħala laħam taż-żebra,
- laħam tal-fenek selvaġġ, definit bħala fniek u liebri, eskluż l-iskart minnbarra fniek slavaġ li mhumiex imqaxxra u li ma tnaħħewlomx l-imsaren,
- laħam tal-fniek imrobbijja fl-irziezet,
- laħam, eskluż il-fdalijiet, ta’ mammieferi ta’ l-art slavaġ, esklużi l-‘ungulates’ u l-solipedi,
u ġejjin mit-teritorji mniżżla fl-Anness I, jekk iħarsu l-kondizzjonijiet imniżżla fiċ-ċertifikat tas-saħħa rilevanti mnissel fl-Anness III, kif mogħti fl-Anness II għad-Deċiżjoni preżenti.
2. L-Istati Membri għandhom jawtorizzaw l-introduzzjoni fit-teritorju tagħhom ta’ tajr selvaġġ u dak imrobbi fl-irziezet u laħam tal-fniek mill-pajjiż ta’ oriġini soġġett għall-kondizzjonijiet speċjali mniżżla fl-Anness II u deskritti fl-Anness IV. Dawn il-kondizzjonijiet speċifiki għandhom jiġu provduti mill-pajjiż ta’ esportazzjoni f’Taqsima V ta’ kull mudell taċ-ċertifikat imniżżel fl-Anness III.
Artikolu 3
Din id-Deċiżjoni għandha tidħol fis-seħħ 60 jum wara l-pubblikazzjoni fil-Ġurnal Uffiċjali tal-Komunitajiet Ewropej.
Artikolu 4
1. Deċiżjonijiet tal-Kummissjoni 97/217/KE, 97/218/KE, 97/219/KE u 97/220/KE għandhom jiġu mħassra fl-istess data li d-Deċiżjoni preżenti tiġi fis-seħħ, kif insemmi fl-Artikolu 3.
2. L-Istati Membri għandhom jawtorizzaw l-importazzjoni ta’ laħam frisk li jaqa taħt id-Deċiżjoni preżenti, ppreparat u ċċertifikat skond i-bżonnijiet tad-Deċiżjonijiet tal-Kummissjoni 97/217/KE, 97/218/KE, 97/219/KE u 97/220/KE waqt il-35 ġurnata wara id-data msemmija fl-Artikolu 3.
Artikolu 5
Din id-Deċiżjoni hija indirizzata lill-Istati Membri.
Magħmula fi Brussel, fis-7 ta’ Settembru 2000.